ETA:n sekakomitean päätös N:o 127/2001, tehty 23 päivänä marraskuuta 2001 ETA-sopimuksen liitteen I (Eläinlääkintä- ja kasvinsuojeluasiat) muuttamisesta



Virallinen lehti nro L 022 , 24/01/2002 s. 0007 - 0008



ETA:n sekakomitean päätös N:o 127/2001, tehty 23 päivänä marraskuuta 2001 ETA-sopimuksen liitteen I (Eläinlääkintä- ja kasvinsuojeluasiat) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite I muutettiin 26 päivänä lokakuuta 2001 tehdyllä ETA:n sekakomitean päätöksellä N:o 102/2001(1). (2) Nautaeläimiä koskevan Itävallan tietokannan toimintakelpoisuuden toteamisesta 28 päivänä heinäkuuta 1999 tehty komission päätös 1999/571/EY(2) olisi otettava osaksi sopimusta. (3) Yhteisön suu- ja sorkkatautirokotevaraston perustamisesta tehdyn päätöksen 91/666/ETY muuttamisesta 15 päivänä marraskuuta 1999 tehty neuvoston päätös 1999/762/EY(3) olisi otettava osaksi sopimusta. (4) Riskiaineksen käytön kieltämisestä tarttuvien spongiformisten enkefalopatioiden vuoksi tehdyn komission päätöksen 97/534/EY muuttamisesta 14 päivänä joulukuuta 1999 tehty neuvoston päätös 1999/881/EY(4) olisi otettava osaksi sopimusta. (5) Naudan somatotropiinin (BST) markkinoille saattamisesta ja antamisesta sekä päätöksen 90/218/ETY kumoamisesta 17 päivänä joulukuuta 1999 tehty neuvoston päätös 1999/879/EY(5) olisi otettava osaksi sopimusta. (6) Tätä päätöstä ei sovelleta Islantiin eikä Liechtensteiniin, ON PÄÄTTÄNYT SEURAAVAA: 1 artikla Lisätään sopimuksen liitteessä I olevan I luvun 1.2 osan otsikkoon "SÄÄDÖKSET, JOTKA EFTA-VALTIOIDEN JA EFTAN VALVONTAVIRANOMAISEN ON OTETTAVA AIHEELLISELLA TAVALLA HUOMIOON" 11 kohdan (komission päätös 2000/62/EY) jälkeen kohta seuraavasti: "12. 399 D 0571: Komission päätös 1999/571/EY, tehty 28 päivänä heinäkuuta 1999, nautaeläimiä koskevan Itävallan tietokannan toimintakelpoisuuden toteamisesta (EYVL L 217, 17.8.1999, s. 62).". 2 artikla Lisätään sopimuksen liitteessä I olevan I luvun 1.2 osan 64 kohtaan (komission päätös 97/534/EY) luetelmakohta seuraavasti: "- 399 D 0881: neuvoston päätös 1999/881/EY, tehty 14 päivänä joulukuuta 1999 (EYVL L 331, 23.12.1999, s. 78).". 3 artikla Lisätään sopimuksen liitteessä I olevan I luvun 3.2 osan 7 kohtaan (neuvoston päätös 91/666/ETY) teksti seuraavasti: ", sellaisena kuin se on muutettuna seuraavalla: - 399 D 0762: neuvoston päätös 1999/762/EY, tehty 15 päivänä joulukuuta 1999 (EYVL L 301, 24.11.1999, s. 6).". 4 artikla Korvataan sopimuksen liitteessä I olevan I luvun 7.1 osan 7 kohta (neuvoston päätös 90/218/EY) seuraavasti: "399 D 0879: Neuvoston päätös 1999/879/EY, tehty 17 päivänä joulukuuta 1999, naudan somatotropiinin (BST) markkinoille saattamisesta ja antamisesta sekä päätöksen 90/218/ETY kumoamisesta (EYVL L 331, 23.12.1999, s. 71).". 5 artikla Komission päätöksen 1999/571/EY sekä neuvoston päätösten 1999/762/EY, 1999/879/EY ja 1999/881/EY norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia. 6 artikla Tämä päätös tulee voimaan 24 päivänä marraskuuta 2001, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(6). 7 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 23 päivänä marraskuuta 2001. ETA:n sekakomitean puolesta E. Bull Puheenjohtaja (1) EYVL L 322, 6.12.2001, s. 6. (2) EYVL L 217, 17.8.1999, s. 62. (3) EYVL L 301, 24.11.1999, s. 6. (4) EYVL L 331, 23.12.1999, s. 78. (5) EYVL L 331, 23.12.1999, s. 71. (6) Valtiosäännön asettamista vaatimuksista ei ole ilmoitettu.